  Майя Бывальцева Фигурной нискыланъя Гран-прилэн Китайын люкетаз вакчи программа бере Удмуртиын вордскем Елизавета Туктамышева ньылетӥ интыын мынэ. Огназы нискылась нылъёс 18-тӥ шуркынмонэ судъясьёслы вакчи программазэс возьматӥзы. 19-тӥ шуркынмонэ эркын программаенызы потозы. Вожвылъяськонлэн нырысетӥ нуналаз Елизавета Туктамышева 64,88 балл басьтӥз. Россиысь мукетыз спортсменка — Елена Родионова — али кыкетӥ интыын, солэн 70,75 балл. Та дыре нырысетӥ чурын канадка Кэтлин Осмонд (72,20 балл), куинетӥын — японка Маи Михара (68,48 балл). Елизавета Туктамышева. cup of china 2016, КП 4 64.88 Тодэ вайытом, таяз сезонын Гран-прилэн кыкетӥ люкетаз — Skate Canada — Елизавета Туктамышева ньылетӥ инты басьтӥз. Эркын программаяз со кык бадӟым янгыш лэсьтӥз. Тегъёс: Спорт Китай ЛизаТуктамышева Удмуртия Россия Глазкар фигурнойнискылан  